Postupak nabave za subjekte koji nisu obveznici Zakona o javnoj nabavi (NOJN)

DOKUMENTACIJA ZA NADMETANJE

Nabava opreme za biciklizam

(karbonski bicikli, aluminijski bicikli i biciklističke kacige)

Benkovac, 31. srpnja 2020. g.

Sadržaj

[1. Opći podaci 3](#_Toc47013170)

[1.1.Podaci o Naručitelju i osobi zaduženoj za komunikaciju s ponuditeljima 3](#_Toc47013171)

[1.2.Vrsta postupka nabave 3](#_Toc47013172)

[1.3.Popis gospodarskih subjekata s kojima je Naručitelj u sukobu interesa 3](#_Toc47013173)

[1.4.Vrsta ugovora o nabavi 3](#_Toc47013174)

[1.5.Rok za postavljenje pravovremenih zahtjeva za dodatnim informacijama i rok za objavu pojašnjenja na postavljene zahtjeve 4](#_Toc47013175)

[2. Podaci o predmetu nabave 4](#_Toc47013176)

[2.1.Opis predmeta nabave 4](#_Toc47013177)

[2.2.Procijenjena vrijednost predmeta nabave 4](#_Toc47013178)

[2.3.Mjesto isporuke predmeta nabave 5](#_Toc47013179)

[2.4.Rok isporuke predmeta nabave 5](#_Toc47013180)

[3.Razlozi isključenja gospodarskog subjekta iz postupka nabave 5](#_Toc47013181)

[4.Uvjeti i dokazi sposobnosti ponuditelja 5](#_Toc47013182)

[4.1.Pravna i poslovna sposobnost ponuditelja 5](#_Toc47013183)

[5. Podaci o ponudi 6](#_Toc47013184)

[5.1.Sadržaj ponude 6](#_Toc47013185)

[5.2.Rok valjanosti ponude 6](#_Toc47013186)

[5.3.Jezik i pismo te cijena ponude 6](#_Toc47013187)

[5.4.Kriteriji za odabir ponude 7](#_Toc47013188)

[6.Dostava i pregled ponuda 8](#_Toc47013189)

[6.1.Rok za dostavu ponuda 8](#_Toc47013190)

[6.3.Pregled i ocjena ponuda 8](#_Toc47013191)

[7. Rok, načini i uvjeti plaćanja 9](#_Toc47013192)

[8. Odredbe koje se odnose na podizvoditelje 9](#_Toc47013193)

[9. Odredbe koje se odnose na zajednicu ponuditelja 9](#_Toc47013194)

[10.Predstavke 10](#_Toc47013195)

[11.Prilozi 10](#_Toc47013196)

# Opći podaci

## 1.1.Podaci o Naručitelju i osobi zaduženoj za komunikaciju s ponuditeljima

Naručitelj: Odbojkaški klub Benkovac

Sjedište: Šetalište kneza Branimira 12, 23420 Benkovac

OIB: 02654570770

Kontakt osoba: Šime Bolić

Elektronička pošta: simebolic02@gmail.com

Kontakt broj broj: 095/5194-124

Komunikacija između naručitelja i ponuditelja odvija se isključivo putem elektroničke pošte.

## 1.2.Vrsta postupka nabave

Naručitelj nije obveznik Zakona o javnoj nabavi (NOJN) te provodi postupak nabave „Javno

nadmetanje“ prema Prilogu 3. Postupci nabave za osobe koje nisu obveznici Zakona o javnoj

nabavi.

Nabava se provodi u sklopu projekta „Aktivno za zdrav grad Benkovac“, referentne oznake UP.02.1.2.01.0069 iz poziva na dostavu projektnih prijedloga „Razvoj i provedba programa za socijalnu koheziju i povećanje zaposlenosti u gradovima: Kninu, Belom Manastiru i općini Darda, Benkovcu, Petrinji i Vukovaru“.

Obavijest o nabavi i Dokumentacija za nadmetanje uz popratne priloge se objavljuje na internetskoj stranici www.strukturnifondovi.hr

## 1.3.Popis gospodarskih subjekata s kojima je Naručitelj u sukobu interesa

Gospodarski subjekti s kojima je Naručitelj u sukobu interesa su sljedeći

* DI Maris d.o.o. za trgovinu, ugostiteljstvo i usluga, Obala kneza Trpimira 2, 23000 Zadar, Hrvatska

# 1.4.Vrsta ugovora o nabavi

Naručitelj će s odabranim ponuditeljem sklopiti ugovor za svaku grupu u skladu s odabranom ponudom i uvjetima ove dokumentacije za nadmetanje i pripadajućih priloga.

## 1.5.Rok za postavljenje pravovremenih zahtjeva za dodatnim informacijama i rok za objavu pojašnjenja na postavljene zahtjeve

Na pravovremeni zahtjev gospodarskog subjekta za dodatnim informacijama naručitelj će objaviti pojašnjenje na istim mjestima (medijima) na kojima je objavljena Obavijest o nabavi i Dokumentacija za nadmetanje bez otkrivanja identiteta gospodarskog subjekta.

Naručitelj je dužan pojašnjenje objaviti najkasnije tijekom petog dana prije dana u kojem ističe rok za dostavu ponuda. Zahtjev gospodarskog subjekta je pravovremen ako je dostavljen Naručitelju najkasnije tijekom šestog dana prije isteka roka za dostavu ponuda.

Ako iz bilo kojeg razloga pojašnjenje nije objavljeno najkasnije pet dana prije isteka roka za dostavu ponuda, Naručitelj mora produžiti rok za dostavu ponuda. Ako zahtjev za dodatnim informacijama nije bio pravovremen ili ako je važnost pojašnjenja u odnosu na pripremu valjanih ponuda zanemariva, Naručitelj nije obvezan produžiti rok.

Naručitelj može prije isteka roka za dostavu ponuda izmijeniti dokumentaciju za nadmetanje.

U tom slučaju će objaviti izmjenu na istim mjestima (medijima) na kojima je objavljena osnovna Obavijest o nabavi i Dokumentacija za nadmetanje. Produljenje roka bit će razmjerno važnosti izmjene te neće biti kraće od 5 dana.

# 2. Podaci o predmetu nabave

## 2.1.Opis predmeta nabave

Predmet nabave je Nabava opreme za biciklizam (karbonski bicikli, aluminijski bicikli i biciklističke kacige).

Predmet nabave podijeljen je na grupe:

Grupa A- aluminijski bicikli i biciklističke kacige

Grupa B – karbonski bicikli

Detaljniji opis tehničkih specifikacija predmeta nabave te količine navedene su u Prilog 4. Tehničke specifikacije.

## 2.2.Procijenjena vrijednost predmeta nabave

Procijenjena ukupna vrijednost nabave iznosi 209.400,00 HRK bez PDV-a:

Grupa A – 33.400,00 kuna

Grupa B – 176.000,00 kuna

## 2.3.Mjesto isporuke predmeta nabave

Mjesto isporuke za predmeta nabave je adresa naručitelja, Šetalište kneza Branimira 12, 23420 Benkovac. Trošak isporuke je uključen u cijenu ponude.

2.4.Rok isporuke predmeta nabave

Rok za isporuku je 90 dana po sklopljenom ugovoru. Predmet nabave se smatra isporučenim na dan kad je potpisan Zapisnik o primopredaji predmeta nabave ili Otpremnica, a koja se potpisuje nakon što je izvršena isporuka robe na navedenu adresu.

# 3.Razlozi isključenja gospodarskog subjekta iz postupka nabave

Gospodarski subjekt se isključuje iz postupka nabave ako

- nije registriran za djelatnost koja je predmet nabave

- je on ili osoba ovlaštena za njegovo zakonsko zastupanje pravomoćno osuđena za kazneno djelo sudjelovanja u zločinačkoj organizaciji, korupcije, prijevare, terorizma, financiranja terorizma, pranja novca, dječjeg rada ili drugih oblika trgovanja ljudima,

- nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja,

- je lažno predstavio ili pružio neistinite podatke u vezi s uvjetima koje je Naručitelj naveo kao razloge za isključenje ili uvjete kvalifikacije,

- je u stečaju, insolventan ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima,

- je u posljednje dvije godine do početka postupka nabave učinio težak profesionalni propust koji Naručitelj može dokazati na bilo koji način.

Ponuditelj dokazuje nepostojanje razloga za isključenje potpisanom izjavom koju dostavlja zajedno s ponudom (Prilog 2. ove Dokumentacije za nadmetanje).

Naručitelj može u bilo kojem trenutku tijekom postupka nabave zahtijevati od ponuditelja da prije sklapanja ugovora dostavi jedan ili više dokumenata (potvrda, izvoda, i jednako vrijedne dokumentacije) koji potvrđuju da se ponuditelj ne nalazi u navedenim situacijama., a koje izdaju nadležna tijela.

# 4.Uvjeti i dokazi sposobnosti ponuditelja

4.1.Pravna i poslovna sposobnost ponuditelja

Svaki ponuditelj mora biti pravno i poslovno sposoban.

Tijekom ovog postupka nabave, svaki ponuditelj mora dokazati svoj upis u sudski, obrtni, strukovni ili drugi odgovarajući registar, koji se nalazi u zemlji sjedištu ponuditelja.

Navedeno se dokazuje:

* Izvatkom iz sudskog, obrtnog, strukovnog ili drugog odgovarajućeg registra koji se nalazi u državi prebivališta ponuditelja. U slučaju da navedeni izvadak nije moguće pribaviti u državi sjedišta ponuditelja, ponuditelj može dostaviti izjavu s ovjerenim potpisom kod nadležnog tijela.

Dokaz o pravnoj i poslovnoj sposobnosti ne smije biti stariji od šest (6) mjeseci računajući od

dana početka postupka ove nabave.

U slučaju zajednice ponuditelja svi članovi zajednice obvezni su pojedinačno dokazati navedenu sposobnost.

# 5. Podaci o ponudi

## 5.1.Sadržaj ponude

Ponuda mora sadržavati

* Popunjeni Ponudbeni list (Prilog 1. Ponudbeni list)
* Izjavu o nepostojanju razloga isključenja (Prilog 2. Izjava o nepostojanju razloga

isključenja)

* Popunjeni Troškovnik (Prilog 3. Troškovnik)
* Popunjene Podatke o podizvoditeljima (Prilog 5. Podaci o podizvoditeljima) u

slučaju da je primjenjivo

* Dokaz o ispunjenju uvjeta sposobnosti iz točke 4.1. ove Dokumentacije za nadmetanje

Za svaku grupu predaje se pojedinačna ponuda.

Ponuda se izrađuje na način da čini cjelinu.

Pri izradi ponude ponuditelj se mora pridržavati zahtjeva i uvjeta iz ove Dokumentacije za nadmetanje te ne smije mijenjati i nadopunjavati tekst Dokumentacije za nadmetanje.

Sve troškove izrade ponude snose ponuditelji. Ponuditelji nemaju pravo na bilo kakvu nadoknadu troškova izrade ponude. Alternativne ponude nisu dopuštene.

## 5.2.Rok valjanosti ponude

Rok valjanosti ponude je najmanje 60 dana od dana isteka roka za dostavu ponuda.

## 5.3.Jezik i pismo te cijena ponude

Ponuda mora biti izrađena na hrvatskom jeziku i latiničnom pismu.

Ponuditelj dostavlja ponudu s cijenom u kunama (HRK).

## 5.4.Kriteriji za odabir ponude

Kriteriji za odabir ponude je najbolji omjer cijene i kvalitete.

Metodologija odabira najboljeg omjera cijene i kvalitete dana je u nastavku.

Naručitelj će između valjanih ponuda odabrati najpovoljniju ponudu. Odabir najpovoljnije ponude izvršit će se uspoređivanjem ponuda. Uspoređivat će se iskazane cijene ponude i dodatni kriteriji odabira putem formule i tablice bodovanja. Najpovoljnijom ponudom smatrat će se ona ponuda koja nakon bodovanja ostvari najveći broj bodova, a prethodno je utvrđena prihvatljivom. Naručitelj osim cijene određuje i dodatni kriterij koji je povezan s predmetom nabave i to: jamstveni roka za ramu bicikla.

Kriteriji koji predstavljaju najbolji omjer cijene i kvalitete su

* Cijena 90%
* Jamstveni rok za ramu bicikla 10 %

Važnost navedenih kriterija dana je u sljedećoj tablici:

 U=Cx+Jx

Od čega je:

U- ukupna cijena za pojedinu ponudu

Cx- omjer cijene pojedine ponude

Jx- omjer jamstvenog roka pojedine ponude

Maksimalni kupni broj bodova iznosi 100

1. Izračun cijenovnog kriterija

Cx = Cmin/Cp x 90

S tim da je:

Cmin – cijena najmanje ponude

Cp – cijena pojedine ponude koja se ocjenjuje

1. Jx je jamstveni rok za ramu bicikla koji se boduje ovisno o grupi:

Grupa A

|  |  |
| --- | --- |
| **Jamstveni rok za ramu aluminijskog bicikla** | **Jx** |
| 1 godina (i manje) | 2 |
| 2 godine | 4 |
| 3 godine | 6 |
| 4 godine | 8 |
| 5 godina (i više) | 10 |

Grupa B

|  |  |
| --- | --- |
| **Jamstveni rok za ramu karbonskog bicikla** | **Jx** |
| 2 godina (i manje) | 2 |
| 4 godine | 4 |
| 6 godine | 6 |
| 8 godine | 8 |
| 10 godina (i više) | 10 |

# 6.Dostava i pregled ponuda

6.1.Rok za dostavu ponuda

Rok za dostavu ponuda je 21.8.2020. godine u 12 sati.

Obavijest o nabavi i Dokumentacija za nadmetanje uz popratne priloge objavljuje se na internetskoj stranici www.strukturnifondovi.hr

**6.2.Način dostave ponude**

Ponuda se dostavlja preporučeno poštom s povratnicom ili osobno na adresu Naručitelja:

Odbojkaški klub Benkovac

Šetalište kneza Branimira 12

23420 Benkovac

* S naznakom „Natječaj Aktivno za grad Benkovac – ne otvaraj“

Ponude i prilozi koji se dostavljaju na adresu moraju biti potpisani i pečatirani na za to

predviđenim mjestima.

##  6.3.Pregled i ocjena ponuda

Naručitelj formira Odbor za nabavu koji pregledava i ocjenjuje sadržaj podnesenih ponuda u odnosu na uvjete iz dokumentacije za nadmetanje nakon isteka roka za dostavu ponuda

Tijekom pregleda i ocjene ponuda Naručitelj provjerava sadržaj podnesenih ponuda, njihovu cjelovitost i sukladnost s dokumentacijom za nadmetanje, uspoređuje sadržaj ponuda s tehničkim specifikacijama. U slučaju da dostavljena ponuda ne zadovoljava neki od propisanih uvjeta, ista će biti isključena iz postupka evaluacije.

Ako su podneseni podaci ili dokumentacija nepotpuni ili pogrešni ili ako nedostaju određeni dokumenti, Naručitelj može tijekom pregleda i ocjene ponuda zahtijevati od ponuditelja da podnesu, dopune, pojasne ili upotpune nužne podatke ili dokumentaciju u primjerenom roku. Navedeno se neće smatrati izmjenom ponude.

Naručitelj prema potrebi može zahtijevati dostavu dodatnih dokaza koji dokazuju tehničke specifikacije navedene u ponudi. Prethodno navedeni zahtjevi i postupanje Naručitelja moraju biti u skladu s načelima jednakog tretmana i transparentnosti.

Po pregledu i ocjeni ponuda Odbor za nabavu će rangirati ponude prema kriteriju za odabir ponuda (Ponuda s najboljim omjerom cijene i kvalitete).

Naručitelj će donijeti Odluku o odabiru u roku od 10 dana od dana pregleda i ocjene ponuda te će sve ponuditelje obavijestiti o konačnom odabiru putem Obavijesti o rezultatima evaluacijskog postupka.

U slučaju da niti jedna ponuda ili niti jedna prihvatljiva ponuda ne bude podnesena, Naručitelj

će poništiti postupak javnog nadmetanja te će obavijesti sve ponuditelje o poništenju postupka nabave.

# 7. Rok, načini i uvjeti plaćanja

Uvjeti plaćanja će biti definirani ugovorom koji će se sklopiti sa odabranim ponuditeljem.

# 8. Odredbe koje se odnose na podizvoditelje

Ukoliko ponuditelj namjerava dio ugovora o nabavi dati u podugovor jednom ili više podizvoditelja dužan je za podizvoditelja dostaviti propisane priloge (Prilog 1 – primjenjivi dio, Prilog 2 i Prilog 5).

Sudjelovanje podizvoditelja ne utječe na odgovornost ponuditelja za izvršenje ugovora o nabavi. Ako ponuditelj ne dostavi podatke o podizvoditeljima smatra se da samostalno izvršava predmet nabave.

# 9. Odredbe koje se odnose na zajednicu ponuditelja

Više gospodarskih subjekata može se udružiti i dostaviti zajedničku ponudu, neovisno o

uređenju njihova međusobnog odnosa. Odgovornost ponuditelja iz zajednice ponuditelja je

solidarna.

Ako ponuditelj nastupa kao zajednica ponuditelja dužan je popuniti Prilog 1 (primjenjivi dio) ovog Poziva na dostavu ponuda. Svaki član iz zajednice ponuditelja dužan je uz zajedničku ponudu dostaviti Izjavu iz Priloga 2 ovog Poziva na dostavu ponuda, da se ne nalazi ni u jednom od slučajeva isključenja navedenih u točki 3. ove dokumentacije.

Ponuditelj koji je samostalno podnio ponudu ne smije istodobno sudjelovati u zajedničkoj ponudi.

Ponuda zajednice ponuditelja mora sadržavati podatke o svakom članu zajednice ponuditelja, kako je određeno u ponudbenom listu, uz naznaku člana zajednice ponuditelja broj 1 koji će se nazivati „Ponuditelj“ i bit će ovlašten za komunikaciju s Naručiteljem.

U zajedničkoj ponudi mora biti navedeno koji će dio ugovora o nabavi (predmet, količina,

vrijednost i postotni dio) izvršavati pojedini član zajednice ponuditelja.

# 10.Predstavke

Svaki ponuditelj može podnijeti predstavku ako smatra da je njegova ponuda trebala biti odabrana kao najbolja, ali je to onemogućeno zbog postupanja Naručitelja protivno odredbama ove dokumentacije za nadmetanje zbog kojeg je

* neopravdano isključen iz postupka nabave,
* njegova ponuda neopravdano odbijena,
* evaluacija ponude protivna uvjetima i kriterijima dokumentacije za nadmetanje

Predstavka se podnosi u pisanom obliku u roku od osam dana od dana primitka obavijesti o

rezultatima evaluacijskog postupka ili obavijesti o poništenju postupka nabave.

Podnositelj mora u predstavci obrazložiti svoje navode.

Podnošenje predstavke zaustavlja sklapanje ugovora o nabavi, dok se o predstavci ne donese odluka.

Adresa na koju se podnosi predstavka je Odbojkaški klub Benkovac, Šetalište kneza Branimira 12, 23420 Benkovac.

Odluka o podnesenoj predstavci donijet će se odluka u roku od 10 dana.

# 11.Prilozi

* Prilog 1 – Ponudbeni list
* Prilog 2 – Izjava o nepostojanju razloga isključenja
* Prilog 3 – Troškovnik
* Prilog 4 – Tehničke specifikacije
* Prilog 5 – Podaci o podizvoditeljima